Samtalekort

Tekst til elevkort (for elever i 5. – 10. klasse)

Informasjon til eleven før man begynner: 
Personopplysninger er informasjon om en bestemt person. Eks navn, alder, adresse osv.
Sensitive personopplysninger er opplysninger som sier noe om din helse, etniske bakgrunn osv.
Personvern – ikke alle skal vite alt om alle. Vi beskytter oss selv og andre ved å ikke dele informasjon (bilder, video, tekst ol.) andre ikke har noe med. 
Informasjonssikkerhet – noen kan stjele og bruke informasjonen din. Informasjonssikkerhet handler om å beskytte denne informasjonen. 

	Tekst til elev-kort

	Kan du gi eksempler på opplysninger om en person som ikke alle andre trenger å vite?

	Hvordan kan du ta vare på eget personvern når du chater eller legger ut ting på sosiale medier (TicTok, SnapChat osv)

	Hva er det beste personvernrådet du har fått?

	Har du et personvernråd å gi til voksne?

	Vet du hvordan skolen tar vare på ditt personvern?

	Sletter du gamle videoer, chater og bilder fra sosiale medier? Hvorfor/Hvorfor ikke?

	Har du et personvernråd å gi vennene dine?

	Hvordan kan du bidra til å ta vare på dine venners personvern? (bilder, video, chat, sosiale medier)

	Kan du komme med eksempler på personopplysninger som ikke bør komme ut?

	Hva er et godt passord?

	Hvorfor er det ikke lurt å ha samme passord på mange tjenester?

	Hva kan skje om noen får tak i passordet du bruker på skolen? 

	Hva kan skje om noen får tak i ditt brukernavn og passord til favoritt spillet ditt?

	Vet du hva du skal gjøre om du mistenker at noen har fått tak i brukernavnet og passordet ditt på skolen?

	Har du opplevd at noen har prøvd å lure deg på meldinger eller i chat?

	Hva tror du skolen må vite om deg for å kunne gi deg undervisning og til slutt vitnemål?

	Er dette et godt passord: Liverpool2006
Hvorfor/hvorfor ikke?

	Går du fra din PC/nettbrett ulåst på skolen?



 






	Tekst til lærer-kort

	Hvordan tar du vare på egne personopplysninger på digitale flater (privat og på jobben)?

	Hvordan tar du vare på elevenes personvern i kommunikasjonen med foreldre og andre ansatte på skolen?

	Hva er det beste personvernsrådet du har fått?

	Har du et personvernråd å gi til en nyansatt lærer?

	Har du noen gang veiledet foresatte i å ta gode personvernvalg på vegne av egne barn?

	Hvilke elevopplysninger lagrer du digitalt? 

	Hvor skriver du ned viktig (sensitiv) personinformasjon om elevene dine? 

	Hvordan vet du at personvernet til elevene dine blir ivaretatt ved bruk av digitale læremidler?

	Har du eksempler på sensitive personopplysninger du har lagret digital om elevene dine?

	Hvilke passordrutiner har skolen din for elever?

	Kan du forklare elever hvordan de lager et godt passord?

	Hvor god er du til å lage sterke passord til eget bruk?

	Har du eksempler på at mange opplysninger om èn elev, til sammen blir sensitiv informasjon?

	Vi ber om samtykke for å publisere bilder om elever, men hvorfor er det problematisk å be om samtykke til å ta i bruk en læringsressurs?

	Hva betyr det at du som lærer er behandlingsansvarlig for de personopplysningene du samler inn om elever?

	Tar du vare på deg selv og egne personopplysninger? Har du aktivert sterk autentifisering (for eksempel to-faktor) på sosiale mediekontoer som Facebook, Instagram og Linkedin? 

	Går noen fra sin ulåste PC/nettbrett på ditt arbeidsrom?

	Bruker du jobb-passordet ditt flere steder enn på jobb?

	


Samtalekort til lærerrommet



Samtalekort til foreldremøtet

		Tekst til foresatte 

	Hvordan tar du vare på egne personopplysninger på digitale flater (privat og på jobben)?

	Hvordan tar du vare på ditt barns personvern i kommunikasjonen med andre foreldre og ansatte på skolen?

	Hva er det beste personvernsrådet du har fått?

	Hva er et godt personvernråd du har gitt til barnet ditt?

	Har du et godt personvernråd å gi til andre foreldre?

	Er det et problem å ha åpen profil på Facebook/Instagram?

	Har du opplevd at andre foresatte delt bilder, video, tekst om ditt barn på sosiale medier? Hva er problematisk med det?

	Hvordan vet du at personvernet til barnet ditt blir ivaretatt når barnet bruker online spill og sosiale medier?

	Kan du komme med eksempler på personopplysninger om barn som ikke må komme ut?

	Vet du hvordan man lager et godt passord?

	Kan du forklare barnet ditt hvordan man lager et trygt og godt passord?

	Har du aktivert sikker autentifisering (to-faktor) på sosiale mediekontoer som Facebook, Instagram og Linkedin? Hvorfor/hvorfor ikke?

	Er du trygg på at skolen behandler ditt barns personopplysninger på en god måte?

	Vet du hva du skal gjøre om barnet ditt tror noen har «hakket» passordet hans/hennes på skolen?

	Har du opplevd at noen har prøvd å lure deg på meldinger eller chat?

	Har du et godt personvernstips å gi en lærer?

	Kan barnet ditt ha fått med seg hvilke passord du bruker og hvilken pin-kode du har på bankkortet ditt?

	

	

	









Samtalekort for administrasjonen

	Tekst til samtalekort for kommuneadministrasjonen

	Hvordan tar du vare på egne personopplysninger på digitale flater (privat og på jobben)?

	Hvordan tar du vare på dine kollegaer sitt personvern i kommunikasjon med andre ansatte i kommunen?

	Hva er det beste personvernsrådet du har fått?

	Hva er et godt informasjonssikkerhetsråd du kan gi til en kollega? 

	Er det et problem å ha åpen profil på Facebook/Instagram?

	Hvilken informasjon jobber du med som kan være verdifull for en trusselaktør å få tak i?

	Kan du forklare hvordan man lager et trygt og godt passord?

	Har du aktivert sterk autentifisering (for eksempel to-faktor) på sosiale mediekontoer som Facebook, Instagram og Linkedin? Hvorfor/hvorfor ikke?

	Går noen fra sin ulåste PC på din avdeling/kontor?

	Hva kjennetegner en avdeling med god sikkerhetskultur?

	Har du noen gang opplevd og bli lurt på e-post eller meldinger?

	Hvordan tar du vare på informasjonssikkerheten når du har hjemmekontor?

	

	

	

	

	

	

	




